[{"text_idx": "#000000", "text": "Tartu tantsuklubis leiab aset ka\u0308esoleva hooaja viimane duode teemao\u0303htu. Tiigi seltsimaja (Tiigi 11) laval musitseerivad duo Janne Suits ja Kristi Kool ning duo Kadri Laube & Marju Varblane. O\u0303htu jooksul ma\u0308ngitakse nii armastatud kui ka va\u0308hetuntud tantsulugusid, mis ko\u0303lasid juba rohkem kui 100 aastat tagasi ku\u0308lapidudel Eestis ja laias ilmas."}, {"text_idx": "#000001", "text": "Duo Janne Suits ja Kristi Kool su\u0308ndis 2014. aasta suvel. Nende rahvamuusikute huviobjektiks on peamiselt eesti lo\u0303o\u0303tspilli ja viiuli repertuaar ning ta\u0308psemalt just tantsumuusika ma\u0308ngimine. Need kaks pilli, nyckelharpa (nuppviiul) ja eesti lo\u0303o\u0303tspill, ko\u0303lavad helipildilt imeliselt kokku."}, {"text_idx": "#000003", "text": "Kristi Kool: \u201cHakkasin lo\u0303o\u0303tsa ma\u0308ngima umbes 5 ja pool aastat tagasi. Alustasin lo\u0303o\u0303tsama\u0308nguga nii, et tulime perega laulupeolt tagasi, kuid ja\u0308in mingil po\u0303hjusel u\u0308ksi koju. Elekter la\u0308ks a\u0308ra ja miskit polnud teha. Siis na\u0308gingi toanurgas ema lo\u0303o\u0303tsa ja sellest pa\u0308evast saati olen seda pilli ma\u0308nginud. Lo\u0303o\u0303tspillima\u0308ng on meie peres juba traditsioon: minu vanaisa ma\u0308ngis, minu ema ma\u0308ngib ning minu mo\u0303lemad onud samuti oskavad seda ma\u0308ngida. O\u0303pin hetkel TU\u0308 Viljandi Kultuuriakadeemias pa\u0308rimusmuusikat III kursusel.\u201d\nJanne Suits: \u201cOlen lo\u0303petanud TU\u0308 Viljandi Kultuuriakadeemia viiuli ja hiiu kandle erialal. Aastatel 2002\u20132003 viibisin Rootsis Nyckelharpa Instituudis ning o\u0303ppisin ma\u0308ngima rootsi rahvuspilli nyckelharpa\u2019t, millel olen viimastel aastatel ma\u0308nginud eesti traditsioonilist tantsumuusikat.\u201d"}, {"text_idx": "#000004", "text": "Kadri Giannakaina Laube ja Marju Varblane moodustavad duo Kadri Laube & Marju Varblane. Nende aktiivsete naisterahvaste ka\u0308ike ja tegemisi ei tea kunagi ette \u2013 kord on u\u0308ks Islandil muusikat o\u0303petamas, siis jo\u0303uab ta koju, et teisega prooviruumis kokku saada, aga teine on juba ootamatult laia ilma peale a\u0308ra kadunud. Sellistes olukordades tuleb Kadrile meelde, et see kooslus proovidega ei tegele. O\u0303nneks meeldib mo\u0303lemale reisida, ka muusikas. Nii kohtuvad Padespaaniga Waka Waka ja reilenderi vahele satub to\u0308rts regilaulu. Aga neid asju ette ei tea... Kahe peale taltsutatakse lo\u0303o\u0303tspille, viiuleid, kandleid, hiiu kannelt ning kitse, kellest sai u\u0308le-eelmisel aastal pilkupu\u0308u\u0308dev torupill.\nKord juhtus nii, et Inglismaale esinema so\u0303ites said Kadri ja Marju vo\u0303tta kaasa ainult oma pillid \u2013 seega tuli ta\u0308nada lennufirmat. Siinkohal meeleolukas videoklipp ta\u0308nuu\u0308ritusest lennukis: "}, {"text_idx": "#000006", "text": "Ko\u0303ik rahvamuusikud ja tantsijad, kel on mahti ja lusti, on oodatud Tartu tantsuklubisse aktiivselt osalema. Mo\u0303istlik on enda heaolu tagamiseks kaasa vo\u0303tta ha\u0308id tuttavaid, vahetusjalano\u0303ud ja miks mitte ka ku\u0308lakosti u\u0308hisele teelauale."}, {"text_idx": "#000008", "text": "Tartu tantsuklubis (Tiigi Seltsimaja, Tiigi 11) hooaja 2014/2015 lo\u0303puni:\n8. aprillil kell 20.00 Tartu tantsuklubi: Kreeka tantsud;\n22. aprillil kell 20.00 Tartu tantsuklubi: Mandoliinid;\n6. mail kell 20.00 Tartu tantsuklubi: Akordionid;\n20. mail kell 20.00 Tartu tantsuklubi: So\u0303pradega suveootuses."}]